ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670042553
ขอให้แก้ไขปัญหา กรณีได้รับผลกระทบจากการก่อสร้างอาคาร บริเวณ จุดก่อสร้างอาคาร 5 ชั้น ช่วงหน้าซอยรัชดา 36 (ซอยเสือใหญ่) แยก 9 -11 แขวงจันทรเกษม เขตจตุจักร กรุงเทพมหานคร จุดสังเกต เลยจากตลาดนัด จะเป็นซอยหลังมหาวิทยาลัยราชภัฏจันทรเกษม เป็นช่วงหน้าซอย ตรงข้ามกับแยก 9 -11 เนื่องจากผู้ร้องแจ้งว่า บริเวณดังกล่าวเป็นพื้นที่ก่อสร้างอาคาร 5 ชั้น เริ่มก่อสร้างมาตั้งแต่วันที่ 24 ตุลาคม 2567 โดยทำการก่อสร้างช่วงเวลา 08.00-17.00 น. เป็นประจำทุกวัน แต่หยุดก่อสร้างเมื่อวันอาทิตย์ที่ผ่านมา 1 วัน ในการก่อสร้างมีการตอกเสาเข็ม ทำให้เกิดเสียงดังรบกวนและเกิดการสั่นสะเทือนจากการตอกเสาเข็ม ซึ่งจะทำให้อาคารข้างเคียงเสียหาย และในการตอกเสาเข็มจะมีเศษปูนและเศษอิฐกระเด็นขึ้นมาถึงชั้น 2 ของอาคาร ซึ่งพื้นที่มีการปกคลุมไว้แต่เศษอิฐและปูนจากการก่อสร้างก็ยังกระเด็นออกมาข้างนอกได้ ล่าสุดวันที่ 29 ตุลาคม 2567 ตั้งแต่ช่วง 08.00 น. เริ่มมีการก่อสร้างตอกเสาเข็ม โดยที่ไม่มีหัวหน้าคุมงาน เมื่อสอบถามแจ้งว่าหัวหน้าไปกินข้าว และผู้ร้องเห็นว่ามักจะไม่มีหัวหน้าคุมงาน และเมื่อแจ้งกับทางไซต์ก่อสร้างแจ้งว่าทำได้แค่นี้ ซึ่งหากในอนาคตเมื่อเกิดความเสียหายกับอาคารบ้านเรือนอาจจะต้องเกิดการฟ้องร้อง แล้วชาวบ้านจะได้รับความเดือดร้อนอย่างมาก ผู้ร้องประสงค์ให้ค่อยๆดำเนินการก่อสร้าง แต่ทางไซต์ก่อสร้างก็มีการเร่งงานเพื่อให้เสร็จเร็ว ซึ่งส่งผลกระทบกับอาคารข้างเคียง เบื้องต้นมีการเจรจากับทางไซต์ก่อสร้าง และแจ้งไปยังสำนักงานเขตจตุจักร 2 ครั้งแล้ว แต่ยังประสบปัญหาอยู่เช่นเดิม ประสงค์ให้หน่วยงานที่เกี่ยวข้องเร่งดำเนินการลงพื้นที่มาตรวจสอบและแก้ไขปัญหา เพราะมีการติดต่อไปยังเจ้าหน้าที่ที่ให้หมายเลขโทรศัพท์ไว้ เจ้าหน้าที่ไม่รับสาย (เพียงกล่าวอ้างถึง) ซึ่งกรณีดังกล่าวเป็นความเสียหายฉุกเฉิน ประสงค์ให้เร่งดำเนินการ (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata